آلمانیا باش ناظیری آنگلا مرکل، آوروپا بیرلیگی‌نین خاریجی مرزلری‌نین قورونماسینا دقت یئتیریلمه‌سی لازیم اولدوغونو سؤیله‌دی.
مرکل، پایتخت برلین ده آوروپا بیرلیگی صدرلیک ائدن اوتریش باش ناظیری سباستیان کورتس ایله گؤروش عرفه‌سینده بیرگه مطبوعات کونفرانسی کئچیریلیب.
اوتریش ین سالسبورگ شهرینده چرشنبه و جمعه گونو غیری-رسمی آوروپا بیرلیگی لیدرلر ایجلاسی‌نین کئچیریله جگینی و ایندیکی ایجلاسدا ایسه اوتریش‌لی همکاری، اورادا موذاکیره اولونا‌جاق موضوعلاری گؤروشه جگینی ایفاده ائدن مرکل، ایجلاسدا کؤچون ان اؤنملی مسئله اولاجاغینی بیلدیریب.
دیش سرحدلرین قورونماسی مسئله‌سی ایله مشغول اولماغیمیز لازیم‌دیر." دئین مرکل، بو باره‌ده آوروپا کومیسیونونون پرزیدنتی یان کلود یونکرین اؤتن هفته آوروپا پارلامنتینده چیخیشیندا گئنیش میقیاس‌لی تکلیف‌لر ائتدیگینی و بون‌لاری ممنونیتله قارشیلادیغینی قئید ائدیب.
ذیروه ده،آفریقا اؤلکه‌لری ایله امکداش‌لیق اوزرینده ده دانیشاجاغینی بیل‌دیرن مرکل، آفریقا سیاستی موضوعسوندا آوروپا بیرلیگینده ایش بؤلگوسو آپاریلماسینی ایسته‌دی.
اوتریش باش ناظیری کورتس ده ایجلاسدا بریتانیانین آوروپا بیرلیگیندن آیریلماسی‌نین (بریکسیت) و گؤچ مسئله‌سی‌نین آغیرلیق‌لی اولا‌راق اله آلیناجاغینی ایفاده ائتدی.
یونکرین آوروپا بیرلیگی نین سرحد قوروما آژانسیب FRONTEX -ین گوجلندیریلمه‌سینی تکلیف ائتدیگینی خاطیرلا‌دان کورتس، "یونکرین تکلیف‌لرینی دستکلمک ایستییریک." شکلینده دانیشدی.
بونونلا یاناشی، دسامبردا بیر آفریقا ذیروه سی دوزنلیه جکلرینی دومان‌دان کورتس، بورادا یالنیز گؤچ مسئله‌سینه دقت یئتیرمیه جگینی، آفریقا اؤلکه‌لری ایله ایقتیصادی ساحه‌ده داها یاخین امکداش‌لیغینی هدف سئچدیک‌لرینی قئید ائتدی.
بریکسیت مسئله‌سینده مرکل ایله عینی فیکیرده اولدوغونو وورغولایان کورتس، "آغیر بریکسیتی قارشی‌سینی آلماغیمیز لازیم‌دیر." قیمتلندیرمه‌سینده اولوب.
ایکی باش ناظیر غیری-رسمی آوروپا بیرلیگی لیدرلر ایجلاسدا آچیق قرارلارین قبول اولونمایاجاغینی دا سؤزلرینه علاوه ائدیب.
